

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.2 | 2025. gada 21. februārī |

**21.**

# Par Ogres novada pašvaldības projekta „Lībieškalna teritorijas attīstība, Ogres novadā, uzņēmējdarbības veicināšanai” īstenošanu un finansējumu

Noklausoties Ogres novada pašvaldības projektu vadītāja Edgara Pārpuča sniegto informāciju par Eiropas Savienības kohēzijas politikas programmas 2021. – 2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākuma "Infrastruktūra uzņēmējdarbības atbalstam",  2.  kārtas izsludināto projektu iesniegšanas konkursu un projekta “Lībieškalna teritorijas attīstība, Ogres novadā, uzņēmējdarbības veicināšanai” iesniegumu, kura ietvaros tiek plānota Lībieškalna ielas, Ogrē, pārbūve no Brīvības ielas līdz valsts vietējā autoceļa Ogre *-* Jugla(V968) krustojumam ar kopējām izmaksām **1 611 000,00 EUR** (viens miljons seši simti vienpadsmit tūkstoši *euro* un 00 centi) apmērā un, pamatojoties uz Ministru kabineta 2024. gada 16. janvāra noteikumu Nr. 55 “Eiropas Savienības kohēzijas politikas programmas 2021. – 2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākuma "Infrastruktūra uzņēmējdarbības atbalstam" īstenošanas noteikumi” un saskaņā ar Pašvaldību likuma  4.  panta pirmās daļas 3. un 12. punktu, kā arī Likuma par budžetu un finanšu vadību 45. pantu, likuma „Par pašvaldību budžetiem” 22. pantu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. Apstiprināt dalību projekta “Lībieškalna teritorijas attīstība, Ogres novadā, uzņēmējdarbības veicināšanai” iesniegumu atlases kārtas konkursā un projekta apstiprināšanas gadījumā uzņemties saistības projekta ietvaros.
2. Projekta apstiprināšanas gadījumā šim mērķim nepieciešamais finansējums ir **1 611 000,00 EUR** (viens miljons seši simti vienpadsmit tūkstoši *euro* un 00 centi), kas sastāv no:

2.1. Eiropas Reģionālās attīstības fonda finansējuma attiecināmo izmaksu segšanai **1 230 152,00 EUR** (viens miljons divi simti trīsdesmit tūkstoši viens simts piecdesmit divi *euro* un 00 centi) apmērā;

2.2. Projekta iesniedzēja nacionālā publiskā finansējuma attiecināmo izmaksu segšanai **380 848,00 EUR** (trīs simti astoņdesmit tūkstoši astoņi simti četrdesmit astoņi *euro* un 00 centi) apmērā.

1. Projekta apstiprināšanas gadījumā Ogres novada pašvaldībai nodrošināt pašvaldības līdzfinansējumu un daļēju priekšfinansējumu, ņemot aizņēmumu no Valsts kases līdz **380 848,00 EUR** (trīs simti astoņdesmit tūkstoši astoņi simti četrdesmit astoņi *euro* un 00 centi) apmērā ar izņemšanu vidējā termiņā 2024. - 2025. gadā uz 20 (divdesmit) gadiem par valsts kases noteikto procentu likmi ar aizņēmuma pamatsummas atlikto maksājumu uz 2 (diviem) gadiem investīciju projekta “Lībieškalna teritorijas attīstība, Ogres novadā, uzņēmējdarbības veicināšanai” realizācijai.
2. Noteikt, ka aizņēmuma atmaksa tiek garantēta no Ogres novada pašvaldības pamatbudžeta līdzekļiem.
3. UzdotOgres novada pašvaldības Centrālās administrācijas Attīstības un plānošanas nodaļai iesniegt Projekta iesniegumu Kohēzijas politikas fondu vadības informācijas sistēmā.
4. UzdotOgres novada pašvaldības Centrālās administrācijas Budžeta nodaļai sagatavot un iesniegt nepieciešamos dokumentus Finanšu ministrijas Pašvaldību aizņēmumu un galvojumu kontroles un pārraudzības padomei akcepta saņemšanai.
5. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)